Theobaldus primus, Abbas Sancti Basoth, Abbas vero Cluniacensis decimus quintus, incœpit regere anno 1179. Rexit fere vno anno, quoniam eodem anno assumptus in Episcopum Hostiensem. Obijt Idem II. Nonas Nouembris anno 1180. Iacet apud Romam. Iste autem Theobaldus acquisiuit decimas huius villæ,  muros eiusdem incœpit. Stephanus burgensis Cluniacensis in tota vita sua congregationem huius loci valde dilexit,  plusquam omnes burgenses semper Ecclesiæ fidelis extitit, multaque bona nobis fecit,  plurima beneficia auro  argento, vel etiam ornamentis obtulit nobis. Fecit enim coronam deauratam cum lapidibus, quæ est super altare,  cupam auream cum lapidibus, quæ in vadimonium erat, penitus soluit. Candelabra bene operata auro  argento fecit,  calicem de altari matutinali cum ampullis argenteis. Postmodum vero relictis seculi pompis  diuitiis habitum apud nos Religionis suscepit,  80. marchas argenti ad faciendum eius anniuersarium dedit.